open-index/open-wikipedia-markdown huggingface dataset:
Den russisk-tyrkiske krig (1710–1711)

**Den russisk-tyrkiske krig (1710–1711)**, også kjent som **Prut-felttoget**, brøt ut mellom Det russiske keiserriket og Det osmanske riket etter at russerne hadde slått Sverige i slaget ved Poltava. Med hjelp fra Østerrike og Frankrike, lyktes det den sårede kong Karl XII å flykte fra slagmarken og søke tilflukt ved hoffet hos den osmanske herskeren Ahmed III, som han overtalte til å gå til krig mot Russland 20. november 1710.

Den viktigste begivenheten under krigen var den dårlige forberedte felttoget ved elven Prut i 1711, da russiske styrker under ledelse av Boris Sheremetev forsøkte å invadere Moldavia med hjelp av den modoviske herskeren Dimitrie Cantemir, men ble slått av osmanske styrker under ledelse av storvesiren Baltacı Mehmet Pasha i et avgjørende slag ved byen Stănileşti i dagene 18. – 21. juli 1711.

Krigen endte med traktaten fra Prut av 21. juli, som ble en stor skuffelse for Karl XII da den konkluderte med at Det osmanske riket skulle trekke seg ut av den store nordiske krig, mot at Azov ble  returnert til osmanene og Taganrog og en rekke russiske militære festninger demolert. Tsaren måtte love å ikke blande seg inn i forholdene i Det polsk-litauiske samvelde.
Hansadagene

**Hansadagene** var opprinnelig det øverste organet for Hansaforbundet. Det var en nokså løs organisasjon, uten faste møter og uten egentlig juridisk makt. Men den som ikke fulgte opp vedtak kunne bli ekskludert fra forbundet. Hansaforbundet ble administrert fra Lübeck. Den første Hansadagen ble trolig holdt i 1356, og den siste i 1669. Da var allerede forbundet sterkt svekket. Forbundet ble fra da av administrert av Lübeck, Hamburg og Bremen i fellesskap.
 
I moderne tid er Hansadagene tatt opp igjen som et fellesarrangement mellom ca 100 tidligere hansabyer. Arrangementet består av seminarer og konferanser, markeder og kulturinnslag. De første moderne hansadagene ble holdt i 1980. Arrangementet er i ferd med å få en fastere form med utgangspunkt i et moderne Hansaforbund med Lübeck igjen som førende by. Bergen har jevnlig deltatt på arrangementene for å fremme byens næringsinteresser og å promotere Bergen som reisemål, og sto som arrangør i 1996. I et par dager var byen preget av et stort marked, seminarer, og kulturinnslag, der spesielt Bergen Byspills fire forestillinger ble lagt merke til. 

Byen arrangerer Hansadager igjen i 2016.

Informasjon om Hansadagene i 1996 finnes først og fremst i arrangementskomiteens arkiv, oppbevaret ved Bergen Byarkiv.
 
## Se også
* Hansaforbundet

## Eksterne lenker
* Hansadagene - oppslagsverket oVe, artikkel av  Arne Skivenes, Bergen Byarkiv.
Tredal skole

**Tredal skole** ligger i Sunndalsøra i Sunndal kommune.
 
Skolen har en eldre bygning, og en ny ferdigstilt i 2001, gjenoppbygget etter en brann i 1998.

Det går rundt 150 elver på skolen, fordelt over 1.-7. trinn. Skolen har skolefritidsordning. 
Rektor er Tove Hansen.

## Eksterne lenker
*  Arkitektur.no - Tredal skole
* Skolens nettside
Årets Pandabok

**Årets Pandabok** er en svensk litteraturpris som deles ut hvert år av Verdens naturfond (WWF) i Sverige. Prisen ble etablert i 1972. Fra og med 1983 er prisen også delt ut i kategorien: *Årets Pandabok för barn*. Litteraturprisen deles ut av kong Carl XVI Gustaf til den beste naturskildringen i ord og bilder. Vinnerboken må ha vært utgitt i Sverige, men det er ikke et krav at forfatteren(e) skal være svensk(e).

## Prisvinnere
* 1985 – Peter Hanneberg
* 1989 – Gunnar Brusewitz
* 1990 - Stefan Lundgren, Mats Forsberg och Olle Carlson: *Antarktis i hela mänsklighetens intresse*
* 1992 – Peter Hanneberg
* 1993 – Mattias Klum og Hans Odöö
* 1994 – Magnus Elander og Staffan Widstrand
* 1995 – Pelle Holmberg
* 1998 – Mattias Klum
* 1999 – Jan-Peter Lahall og Hans Odöö
* 2000 – Mårten Aronsson
* 2001 – Claes Grundsten og Peter Hanneberg
* 2002 – Dag Peterson
* 2003 – Magnus Elander, Staffan Widstrand og Johan Lewenhaupt
* 2004 – Tom Schandy
* 2005 – Tommy Hammarström for boken *Älgen*.
* 2006 – Magnus Ullman og Brutus Östling for boken *Mellan Vingspetsarna - Bilder ur fåglarnas liv från Öland till Antarktis* ISBN 911301627X.
* 2007 – Roine Magnusson og Anders Wallén for boken *Den underbara resan* ISBN 9163186667.
* 2008 – Staffan Söderblom og Brutus Östling for boken *Örnarnas rike* ISBN 9113016768.
* 2009 – Magnus Elander og Staffan Widstrand for boken *Vindar från Arktis ISBN 9151851687.*
* 2010 – Claes Grundsten for boken *Sveriges Nationalparker* ISBN 9171261303. 
* 2011 – Uri Golman
* 2012 – Roine Magnusson, Mats Ottosson og Åsa Ottosson
* 2013 – Lage Larsson og Hans Strand
* 2014 – Felix Heintzenberg
* 2015 – Felix Heintzenberg, Tom Schandy
* 2016 – Brutus Östling - *Bevingat, magiska möten i fågelmarker*
* 2017 – Ola Jennersten og Tom Svensson - *Vid vägs ände*
* 2018 – Staffan Widstrand og Magnus Lundgren - *Ett vildare liv - En bok om det vildas återkomst*
* 2019 – Brutus Östling – *under Afrikas himlar*

## Vinnere Årets Barnebok
* 1985 – Håkan Hallander
* 1986 – Ulf Svedberg og Lars Klinting
* 1987 – Jin Xuqi og Markus Kappeler
* 1988 – Göran Bergengren
* 1989 – Lars Klinting
* 1990 – Bertil Pettersson
* 1991 – Lars Klinting
* 1992 – Carl Anders Lindstén
* 1993 – Lars Klinting
* 1994 – Ingvar Björk og Curt Lofterud
* 1995 – Leif Eriksson
* 1996 – Erik R. Lindström
* 1997 – Erik R. Lindström
* 1998 – Sven Zetterlund og Ingegerd Zetterlund
* 1999 – Bertil Pettersson
* 2000 – Jan Pedersen
* 2001 – Anna Roos
* 2002 – Sven Zetterlund og Ingegerd Zetterlund
* 2003 – Carl Sören Colbing
* 2004 – Anna Olsson, Anna Sommansson, Björn Bergenholtz og Martin Sjöström
* 2005 – Mats Ottosson, Åsa Ottosson og Filippa Widlund
* 2006 – Stefan Docksjö, Emma Sahlén og Ingrid Zetterlund-Persson

## Referanser
Staffan Söderblom

**Staffan Söderblom** (født 1947) er en svensk forfatter og oversetter.
Kritiker i Aftonbladet og Bonniers Litterära Magasin (BLM).

## Bibliografi

* Fragment 1967
* Landskapsrum 12 1977
* Siktdjup: oktober 1979
* Tjälens dygn 1981
* Vita revir 1983
* Resa till gläntorna 1985
* Mycket lycklig 1985
* Dikterna 1986
* Andra dikter 1988
* Folkliv 1989
* Skriva 1991
* Ursinnet 1991
* Den döde andas 1993
* Harry Martinson 1994
* Diktens tal 1996
* Knittlar 2000
* Jag vill vara allt vitt 2005
* Och jag var länge död 2006
* Örnarnas rike (foto av Brutus Östling) 2007

## Priser og utmerkelser
Utlendingsloven

**Utlendingsloven** regulerer utlendingers adgang og opphold i Norge. Loven gir blant annet bestemmelser om visum (innreisetillatelse), bortvisning (utreisepålegg), utvisning (innreiseforbud), oppholdsgrunnlag (studier, arbeid, vern mot forfølgelse, med videre), arbeidstillatelse og bosettingstitllaelse.

Utlendingsloven av 1988 ble avløst av en ny utlendingslov fra 2008, i kraft fra 1. januar 2010. Loven har bestemmelser om utlendingers adgang til riket så vel som for opphold. Loven definerer enhver som ikke er norsk statsborger som utlending.

## Lovens formål
Loven har et tredelt formål:
*Den skal gi grunnlag for regulering og kontroll med inn- og utreise, samt opphold i samsvar med innvandringspolitikk og internasjonale forpliktelser.
*Den skal legge til rett for lovlig bevegelse over landegrenser og ivareta rettssikkerheten til utlendingers inn- og utreise, opphold og som søkere av tillatelser.
*Den skal gi grunnlag for vern av utlendinger som har krav på beskyttelse etter folkerett eller internasjonale avtaler.

## Viktige begrepsendringer i gjeldende lov (i kraft fra 1. januar 2010)
### Oppholdstillatelse
Begrepet oppholdstillatelse erstatter oppholds- og arbeidstillatelse. I utgangspunktet skal oppholdstillatelse gi rett til å arbeide i Norge, men i noen tilfeller vil det bli presisert at oppholdstillatelsen ikke gir rett til arbeid eller inneholde visse begrensninger i forhold til arbeid. Begrepet arbeidstillatelse faller bort.

### Permanent oppholdstillatelse
Permanent oppholdstillatelse gir rett til varig opphold og arbeid i Norge og er et begrep som erstatter det tidligere bosettingstillatelse. Slik tillatelse kan gis etter minst tre års sammenhengende, tillatt opphold i Norge.

### Fra asyl til beskyttelse
I dagens lov er begrepet asyl erstattet med beskyttelse for å gjenspeile det internasjonale begrepet i flyktningretten; protection. Etter den nye loven vil flere av dem som for første gang får innvilget beskyttelse få status som flyktninger. Både personer som etter loven får asyl og personer som får vern mot retur, får beskyttelse når UDI har fattet vedtak etter 1. januar 2010. Gruppene som tidligere fikk ulik status vil begge få status som flyktninger, og dermed får de også de rettighetene dette innebærer.

## Se også
* Norsk innvandringspolitikk
* Forskrift om bortvisning og utvisning av personer fra Svalbard

## Eksterne lenker
* Utlendingsloven 1988
* Utlendingsloven 2008
* Innst.O.nr. 42 (2007–2008) om utlendingsloven 2008, Stortinget.
Norgeshus

**Norgeshus** er en landsdekkende boligkjede som ble etablert i 1988 av gründeren Dagfinn Båtvik. Kjeden ble startet som et ingeniør- og arkitekttkontor med 11 forhandlere. Norgeshuskjeden har pr. januar 2013 ca. 100 forhandlere fra nord til sør som selger og bygger alle typer hus og leiligheter, hytter og fritidsboliger, næringsbygg og offentlige bygg. Hovedkontoret ligger på Melhus i Trøndelag.

## Sortiment
Norgeshus er en komplett leverandør som bygger hus, leiligheter, hytter, fritidsboliger, næringsbygg og offentlige bygg. I tillegg utfører forhandlerne oppdrag innen rehabilitering, tilbygg og oppussing. Norgeshus dekker hele spekteret av oppgaver innen boligbygging – fra regulering og arkitekturprosjektering til søknadshåndtering og ferdigstillelse.

## Eksterne lenker
* Norgeshus hjemmeside
Brutus Östling

**Brutus Östling** (*Lars Gunnar Brutus Östling*, født 21. desember 1958) i Bromma,Sverige er en svensk forfatter, fotograf og forlegger.
Brutus Östling driver forlaget Symposion.

## Bibliografi

* *Den lönsamma skolan* 1976
* *Makt, kunskap & kapital* 1979
* *Den andra arbetarrörelsen och reformismens framväxt* 1980
* *Till socialismen kan man komma endast på cykel* 1980
* *Mellan vingspetsarna* 2005 (medforfatter Magnus Ullman) Eng. oversettelse. "Life on the Wing"; Amer. oversettelse. "Between the Wingtips" 2006
* *[[Pingvinliv]]* 2006 (medforfatter Susanne Åkesson) Eng./Amer. oversettelse. "Penguins" 2007
* *Fantastiska fåglar* (tekst av Susanne Åkesson)  2007
* *Örnarnas rike* (med tekst av Staffan Söderblom) 2007 Finsk oversettelse. "Kotka – ilmojen kuningas" 2007 Engelsk oversettelse. "The Kingdom of the Eagle" 2008
* *Måsen* fotografiene til nyutgivelsen av * Jonathan Livingstone Måsen*, av Richard Bach 2008
* *Kaxiga fåglar. Personligheter och relationer i fågelvärlden* (med tekst av Staffan Ulfstrand) 2008

## Priser og utmerkelser
* Augustprisen 2009 sammen med Susanne Åkesson for *Att överleva dagen*
* Nordisk Naturfotograf 2007 
* Gleerups litterära pris 2007 
* Årets Pandabok for "Örnarnas rike" (utgitt september 2007)
* Årets Pandabok for "Mellan vingspetsarna" (utgitt september 2005)
* Årets naturfotograf 2006
* Årets kulturpristagare i Eslöv 2006

## Referanser
Schwalm-Eder-Kreis

**Schwalm-Eder-Kreis** er et distrikt (Landkreis) i delstaten Hessen i Tyskland. Distriktet ble grunnlagt i 1974 etter en sammenslåing mellom de tidligere kretsene Fritzlar-Homberg, Melsungen og Ziegenhain. Administrasjonssentrum er Homberg (Efze).

## Politikk
Etter 1974 Schwalm-Eder-Kreis hatt i alt tre kretsforstandere (*[[Landrat|Landräte]]*): August Franke (1974–1984), Jürgen Hasheider (1984–2002) og Frank-Martin Neupärtl (siden 2002). Samtlige innehavere av *kretsforstander*-stillingen har representert SPD. 

## Kommuner

## Referanser


## Eksterne lenker
*
Sam Gagner

**Sam Gagner** (født 10. august 1989 i London, Ontario, Canada) er en canadisk ishockeyspiller. Han spiller center på NHL-laget Edmonton Oilers som han ble draftet av i 2007 som Edmontons førstevalg, nummer 6 totalt. Han har spilt på Canadas juniorlandslag og fikk sin debut for a-landslaget til Canada i VM i 2008. Han debuterte i NHL 4. oktober 2007 i en kamp mot San Jose Sharks. Kampen ble avgjort på straffer og Oilers vant til slutt 3-2. Gagner hadde assist til et mål scoret av Tom Gilbert. 20. oktober 2007 scoret han sitt første NHL-mål, på Miikka Kiprusoff i en kamp mot Calgary Flames. I 2007-2008-sesongen var Gagner den yngste spilleren i NHL. Han spilte 79 kamper i 2007-2008-sesongen og noterte seg for 49 poeng. I februar 2008 ble han kåret til månedens rookie og ble tatt ut til NHLs Young Stars-kamp i 2008.

## Statistikk

### Internasjonal statistikk

*All stats amalgamated from [https://web.archive.org/web/20080918031350/http://www.hockeydb.com/ihdb/stats/pdisplay.php3?pid=93938 hockeydb.com], [https://web.archive.org/web/20080914194917/http://www.hockeysfuture.com/prospects/sam_gagner hockeysfuture.com], and [http://www.nhl.com/nhl/app/?service=page&page=PlayerDetail&playerId=8474040 NHL.com]*

## Referanser


## Eksterne lenker
*
Magnus Ullman

**Magnus Ullman** (født 1948) er en svensk forfatter og ornitolog som blant annet skriver for Sveriges ornitologiska förenings medlemsblad *[[Vår Fågelvärld]]*. Han er reiseleder og fugleguide i Sverige og andre land.

## Bibliografi
* *Fåglar från början* 1984
* *Fältbestämning av de svenska fåglarna* 1987
* *Vadare i Europa, Nordafrika och mellersta östern* 1989
* *Fåglar i Västpalearktis och Arabien* 1992
* *Fåglarnas liv* 1994
* *Mellan vingspetsarna* 2005 (Medforfatter Brutus Östling)
* *I fåglarnas värld* 2008

## Priser og utmerkelser
* Årets Pandabok 2006

## Referanser


## Eksterne lenker
* Forlagets presentasjon
Holden-utvalget

**«Holden-utvalget»** kan sikte til flere offentlige utvalg som blir eller har blitt ledet av professor Steinar Holden ved Universitetet i Oslo:

* **[[NOU 2000:21, Holden-utvalget|Holden-utvalget]]** som ble oppnevnt ved kongelig resolusjon 23. april 1999 og som avla sin innstilling «NOU 2000:21 En strategi for sysselsetting og verdiskaping» til Finansdepartementet 30. juni 2000.

* **[[NOU 2003:19, Holden-II-utvalget|Holden-II-utvalget]]** som ble oppnevnt ved kongelig resolusjon 15. november 2002 og som avla sin innstilling «NOU 2003:13 Konkurranseevne, lønnsdannelse og kronekurs» til Finansdepartementet 9. april 2003. 

* **[[NOU 2008:17, Skift/turnusutvalget|Holden-utvalget]]** (også referert til som Skift/turnusutvalget) som ble oppnevnt ved kongelig resolusjon 16. november 2007 og som avga sin innstilling «NOU 2008:17 Skift og turnus &ndash; gradvis kompensasjon for ubekvem arbeidstid» til Arbeids- og inkluderingsdepartementet 3. oktober 2008.

* **[[NOU 2013:13, Holden-III-utvalget|Holden-III-utvalget]]** ble annonsert 11. september 2012 og offisielt oppnevnt den 14. desember 2012.   Utvalget skulle se på erfaringer med lønnsdannelsen gjennom de 12 årene som hadde gått siden handlingsregelen og inflasjonsmålet for pengepolitikken ble innført. Utvalget avleverte sin rapport til Finansdepartementet 3. desember 2013. 

* **[[Holden-utvalget (covid-19)|Holden-utvalget]]** oppnevnt i mars 2020 for å gi den norske regjeringen samfunnsøkonomiske analyser av smittevernstiltak under covid-19-pandemien.
Lorenzo Magalotti

**Lorenzo Magalotti** er navnet til flere personer:

* Lorenzo Magalotti (1583–1637), kardinal
* Lorenzo Magalotti (1637–1712), diplomat
Lorenzo Magalotti (1637–1712)

**Lorenzo Magalotti** (født 13. desember 1637 i Roma, død 2. mars 1712 i Firenze) var en italiensk diplomat og forfatter.

Magalotti ble ofte benyttet av det storhertuglige hoffet i Toscana til diplomatiske reiser, og ble i 1699 utnevnt til rådsherre av Cosimo III. Under sine vidstrakte reiser besøkte han Sverige. Hans reisebeskrivelse fra Sverige er blitt oversatt til svensk som *Sverige under år 1674*.

## Verker
* *Saggi di naturale esperienze* (1666)
* *Lettere familiari* (1701)

## Referanser


## Kilder
* *[[Nordisk familjebok]]. Uggleupplagan*, bind 17, sp. 445–46. Stockholm: Nordisk familjeboks förlag, 1912.

## Eksterne lenker
Riksväg 25

**Riksväg 25** i Sverige er en svensk stamvei som går mellom Halmstad og Kalmar.

## Knutepunkter

;Halmstad kommune
*   Halmstad

;Ljungby kommune
*    Ljungby Rosendal, E4 felles trasé til Österdal
*   Ljungby Österdal
;Alvesta kommune
*  Hjortsberga, felles trasé til Växjö
*  Alvesta
;Växjö kommune
*   Växjö Öjaby
*  Växjö Helgevärma, felles trasé til Norremark
*  Växjö Araby
*    Växjö Norremark
*  Växjö Högstorp
*  Risinge
;Lessebo kommune

;Emmaboda kommune
*  Eriksmåla
;Nybro kommune
*  Örsjö
*  Nybro
;Kalmar kommune
*  Kalmar

## Eksterne lenker
*
Erik R. Lindström

**Erik R. Lindström** (født 1950 i  Stockholm, Sverige) er biolog og forfatter. Lindström disputerte i 1982 ved Stockholm universitet på en avhandling om rødrevens populasjonsøkologi. Forsker ved Grimsö forskningsstasjon fram til 1995 med mindre rovdyr som spesialområde.

## Bibliografi

* *Räv och grävlingfångst* 1979 (metodikk)
* *Rödräven* 1987 (populærvitenskapelig monografi)
* *Övervakning av rödrävens reproduktion 1991 m.fl.* (rapport til Naturvårdsverket)
* *Smirre räv* 1993 (for barn)
* *Titta ett gryt* 1995 (faktabildebok, illustrasjoner ved Karin Södergren)
* *Stortass* 1996 (for barn)
* *Hälsa alla bekanta* 1996 (en samling reisebrev fra jungman Albrecht Lindström 1899 – 1903)
* *Skogsmården* 1997 (populærvitenskapelig monografi)
* *Viltfakta för jägare och andra naturvänner* 1998 (korte populærvitenskapelige tekster)
* *Rovdjurens liv och roll i nordisk natur* 2001 (populærvitenskap)
* *Bortom allfarvägen* 2003 (bildebok, illustrasjoner ved Lisa Lager)
* *Strandfynd vid Yoldiahavets rand* 2003 
* *Anteckningar från ett skogsbryn* 2006 (noveller, essays og vers)
* *Älgpass och kolbottnar* 2006 (korte populærvitenskapelige tekster)
* *Spåra - världens bästa spårhund* 2008 (faktabilderbok, illustrasjoner ved Karin Södergren)

## Priser og utmerkelser

* Årets Pandabok 1996 (I klassen for barnebøker) 
* Årets Pandabok 1997 (I klassen for barnebøker) 
* Årets kulturstipendiat i Lindesbergs kommune 2002

## Referanser
Peter Hanneberg

**Peter Hanneberg** (født 1950) er en svensk forfatter, journalist, fotograf og biolog.

## Bibliografi

* *Seychellerna* 1984
* *Sylarna* 1988
* *På tur i Sylarna* 1989
* *Svenska naturbilder* 1989 (medforfatter Claes Grundsten)
* *Levande älv* 1991
* *Ekoturism eller ekoterrorism?* 1996
* *Nationalparkerna i Sverige* 1997
* *Världsarv 2000* (medforfatter Claes Grundsten)
* *Sverige 2005* (1:a Klass Reseguider), (hovedfotograf)

## Priser og utmerkelser
* Årets Pandabok 1985
* Travellers Club Jubileumsstipendium 1986
* Stiftelsen Älvräddarnas Stipendium 1987
* Årets Pandabok 1992
* Årets Pandabok 2001
* Civilingenjörsförbundets Miljöpris 2001

## Referanser
Konvensjonen på Åland

**Konvensjonen på Åland** kalles den lokale våpenhvilen for øygruppen Åland som ble inngått under finskekrigen fra 1808 til 1809. Konvensjonen ble til etter at general Georg Carl von Döbeln trakk sine styrker tilbake fra Åland den 17. mars 1809 og en mindre russisk styrke forfulgte svenskene til Grisslehamn på det svenske fastlandet.

General von Döbeln innledet forhandlinger med den russiske øverstkommanderende Bogdan von Knorring om en våpenhvile og den 21. mars 1809 ble den undertegnet. Konvensjonen angav at russiske styrker ikke fikk stå på svensk jord og at Åland skulle forlates av russerne. Til gjengjeld lovte von Döbeln at Sverige ikke skulle gjøre forsøk på å gjenerobre Åland. Bogdan von Knorring tok imot tilbudet da han ikke ville utsette sin armé for risikoen det innebar å invadere Sverige og konvensjonen frigjorde styrker fra Åland som han kunne benytte andre steder. De russiske styrkene forlot Åland den 25. mars.
Goldendoodle

**Goldendoodle** er en blandingshund mellom de to rasene golden retriever og puddel. Blandingen ble opprinnelig gjort i et forsøk av oppdrettere i Nord-Amerika og Australia.

Det er stor variasjon i både det fysiske utseende, atferden og personligheten til rasen, men generelt sett regnes det som en smart og omgjengelig blanding som har ganske høye krav til både fysisk mosjon og mental aktivisering. 

Goldendoodle kan være røytefri og allergivennlig, men er ikke alltid det. Rasen kan komme i tre ulike pelsvarianter, og dette vil avgjøre hvor mye pelsstell man trenger å gjennomføre. Alle tre pelstypene må likevel ha betydelig mer pelsstell enn de fleste andre hunderaser. 

## Referanser
Claes Grundsten

**Claes Grundsten** (født 1949) er en svensk forfatter og  fotograf.

## Bibliografi
* *Sveriges nationalparker* 1983
* *Svenska naturbilder* 1989 (medforfatter Peter Hanneberg)
* *På fjälltur Kebnekaise och Abisko* 1990
* *Bilder av fjällen* 1991
* *På fjälltur Sarek* 1992, ny utgave 2010 
* *På fjälltur Padjelanta* 1991
* *Fjällboken* 1993
* *Fotografera i fjällen* 1993
* *Vandra Kungsleden och andra färdvägar* 1995
* *Lapplands världsarv* 1996
* *På fjälltur Vindelfjällen* 1998
* *På fjälltur Arjeplogsfjällen* 1999
* *Sarek och Kebnekaise* 2000
* *Världsarv* 2000 (medforfatter Peter Hanneberg)
* *Tyresta* 2001
* *Fjällboken* 2001
* *Vilken härlig dag* 2003
* *På fjälltur* 2003 
* *På fjälltur : Kebnekaise och Abisko* 2004 
* *Äventyrets stigar* 2005
* *Terra Firma* 2006 
* *Dag Hammarskjölds fjällvärld * 2007 
* *Blommor och Berg* 2007 
* *Vandra Kungsleden* ny utgave 2008 
* *Sveriges Nationalparkar* 2010 
* *Fjellboken* 2010 (med Göran Palmgren) 

## Priser og utmerkelser
* Årets naturfotograf i Sverige 1996
* Årets Pandabok 2001 og 2010
* Civilingenjörförbundets miljöpris 2003
* Svenska Publishing-priset 2008

## Referanser


## Eksterne lenker
* Claes Grundtsens offisielle hjemmeside
Carl Bock

**Carl Alfred Bock** (utt. «bok»; født 17. september 1849 i København, død 10. august 1932) var en norsk oppdagelsesreisende.

Carl Bock tjenestegjorde i seks år ved det norsk-svenske konsulatet i Grimsby, før han kom til London i 1875. Her skaffet han seg private midler, særlig fra markien av Tweeddale til en oppdagelsesreise til Sumatra og Borneo 1878–79. Med støtte fra kongen av Siam reiste han i 1881 omkring i det indre av Siam og Laos. I 1883 vendte han tilbake til Norge. I 1886 ble Bock norsk-svensk visekonsul, og i 1893 generalkonsul i Shanghai. Herfra tok han avskjed i 1902. Fra 1906 var han bosatt i Brussel, hvor han også ble værende under den tyske okkupasjonen av byen.

Bock beskrev reisene sine i *Reis in Oost- en Zuid-Borneo* (1881–87), *The Head-Hunters of Borneo* (1881) og *Temples and Elephants* (1885). Han skrev også zoologiske og etnografiske artikler for engelske og franske tidsskrifter, og utga en samling *Orientalske eventyr*, som til dels var illustrert av japanske kunstnere.

## Verker
* *Reis in Oost- en Zuid-Borneo* (1881–87)
* *The Head-Hunters of Borneo* (1881) NBdigital
* *Temples and Elephants* (1885)
* *Orientalske eventyr* 

## Referanser


## Kilder
* *[[Salmonsens konversationsleksikon]]*, 2. utg., bind III, s. 514. København: J. H. Schultz, 1915.

## Eksterne lenker
*
Magnus Elander

**Magnus Elander** (født 1946) er en svensk fotograf, forfatter og forsker med spesiell interesse for dyr, natur og vitenskap. I løpet av mer en 30 år har han deltatt i mer enn 40 ekspedisjoner og reiser til Arktis. Hans bilder er publisert i  National Geographic Magazine og en lang rekke andre internasjonale og svenske tidsskrifter. Vinner av *BBC Wildlife Photographer of the Year* i 2003. Har skrevet og vært medforfatter til åtte bøker om, økoturisme og store rovdyr, utgitt på flere språk. Elander var en av grunnleggerne av *Rovdjurscentret De 5 Stora* og er medlem i *International League of Conservation Photographers*.

## Bibliografi

* *Polarliv* 1980
* *Stilla dagar i Arktis* 1992
* *Safari till världens finaste viltområden* 1993 (medforfatter Staffan Widstrand)
* *Grönland* 1996 (medforfatter Hasse Schröder) 
* *Ajunngilaq* 1997 (medforfatter Staffan Widstrand)
* *Den lilla boken om vargen* 2000 (medforfatter Staffan Widstrand og Johan Lewenhaupt)
* *Rovdjur* 2002 (medforfatter Staffan Widstrand og Johan Lewenhaupt)
* *Den lilla boken om björnen* 2002 (medforfatter Staffan Widstrand og Johan Lewenhaupt)

## Priser og utmerkelser
* Årets Pandabok 1994
* Årets Pandabok 2003
* National Geographic – Best Feature 2007
* BBC Wildlife Photographer of the Year 2003
* The Linguistic Prize at the Swedish Publishing Awards 2003

## Referanser


## Eksterne lenker
* Magnus Elander
Hermann Conring

**Hermann Conring** (født 9. november 1606 i Norden i Øst-Friesland, død 12. desember 1681 i Helmstedt) var en tysk vitenskapsmann.

Hermann Conring viste allerede som skolegutt ualminnelige åndsevner, og gjorde ved et satirisk dikt så stort inntrykk på professor Cornelius Martini i Helmstedt, at denne overtalte Conrings far til å sende ham til Helmstedt, hvor han ble immatrikulert i 1620 og studerte filosofi og teologi. 1626–31 oppholdt han seg i Leiden, hvor han særlig studerte naturvitenskap og medisin, men også politikk og statsrett. I 1632 ble han professor i filosofi i Helmstedt, og ble i 1636 *[[dr. med.]]* og *[[dr. phil.]]* samtidig. I 1637 ble han professor i medisin.

Som vitenskapsmann var Corning virkelighetsklar og kritisk, og på vakt mot all mystikk og mytologi. Hans støtte til William Harveys lære om blodets kretsløp i verket *De sanguinis generatione et motu naturalii* (1643) bidro til at læren vant fotfeste i Tyskland. Etter at han avviste alkymien og Paracelsus' lære i skriftet *De hermetica Ægyptiorum vetere & Paracelsicorum nova medicina* (1648) ble han angrepet av Ole Borch, men forsvarte seg i *Apologiticus adversus calumnias et sectationes Olai Borrichii*, som igjen fremkalte Borchs skrift *Hermetis Ægyptiorum et Chemicorum sapienti ab Hermani Conringii animadversionibus vindicata* (1674). I 1664 ble Conring utnevnt til livlege hos fyrstinnen av Øst-Friesland.

Conring bidro både teoretisk og praktisk til tidens politikk. Han holdt historisk-politiske forelesninger, og angrep den såkalte lotharske legende, tanken om at keiser Lothar III skulle ha innført romerretten i det tysk-romerske rike alt på 1100-tallet. Undersøkelsene hans resulterte i skriftet *De origine iuris Germanici Liber unus* (1643), som skaffet ham berømmelse over hele Europa. Han sto i brevforbindelse med samtidens betydeligste menn, og ble spurt til råds av fyrster og regjeringer i politisk-statsrettslige saker. Dronning Christina inviterte ham til Stockholm, men han takket nei. Han knyttet også forbindelser med Brandenburg og Colbert, og fra 1664 fikk han lønn av Ludvig XIV av Frankrike.

## Referanser


## Kilder
* *[[Salmonsens konversationsleksikon]]*, 2. utg., bind 5, s. 184. København: J. H. Schultz, 1916.

## Litteratur
* O. Stobbe: *Hermann Conring, der Begründer der deutschen Rechtsgeschichte*. Berlin, 1870.
* Alberto Jori: *Hermann Conring (1606–1681): Der Begründer der deutschen Rechtsgeschichte*. 2006.
Jan Karafiát

**Jan Karafiát** er navnet til flere personer:

*Jan Karafiát (forfatter) – tsjekkoslovakisk prest og forfatter (1846–1929)
*Jan Karafiát (turner) – tsjekkoslovakisk turner som fikk to gull under turn-VM i 1926
Silje Vethal

**Silje Vethal** (født 21. januar 1973 i Bergen) er en norsk lyriker. 

Hun har studert nordisk språk og litteratur og debuterte i 1998 med diktsamlingen *Terreng* (Tiden, 1998). De to første diktsamlingene, *Terreng* og *Lynne*, er oversatt til svensk på Norstedts Förlag. I 2008 ble hun tildelt Tanums kvinnestipend.

## Bibliografi
* *Terreng* &ndash; dikt Tiden Norsk Forlag (1998) ISBN 8210043315
* *Lynne* &ndash; dikt  Tiden Norsk Forlag (2000) ISBN 8210045776
* *En slags epoke* &ndash; dikt H PRESS (2007) ISBN 9788292532133

Hun var også representert i antologien *Men sannheten kom som et dikt* (red. Steinar Opstad, Kolon Forlag, 2003), i antologien *Gruppe 11 – Skjønnlitterær antologi* (red. [Bjørn Aagenæs] Kolon Forlag, 2011, og i *Den engelske kanal 2013* (red. Jørn H. Sværen, Kolon Forlag, 2013).

## Priser
* Tanums kvinnestipend 2008
Møllen ved Floss

***Møllen ved Floss*** (originaltittel: *The Mill on the Floss*) er en roman av George Eliot (Mary Ann Evans). Den ble første gang publisert i tre bind i 1860. 

Romanen omhandler livene til Tom og Maggie Tulliver, et søskenpar som vokser opp ved elven Floss, i nærheten av landsbyen St. Oggs. Handlingen er øyensynlig satt til 1820-tallet &mdash; etter Napoleonskrigene men før reformakten av 1832 &mdash; og strekker seg over en periode på 10&ndash;15 år, fra Tom og Maggies barndom og frem til deres død i en flom i elven Floss. 

Bokens fortelling presenteres som fiksjon, men har selvbiografiske trekk. Den reflekterer skammen George Eliot (Mary Ann Evans) selv følte i sitt langvarige forhold med en gift mann, George Henry Lewes.

## Referanser
Jan Karafiát (turner)

**Jan Karafiát** var en tsjekkoslovakisk turner.  

Han deltok i VM i 1926. Der vant det tsjekkoslovakiske laget gull i lagkonkurransen. I tillegg vant han gull i bøylehest, og kom på 4.-plass i den individuelle mangekampen, der Petar Sumi vant. I bøylehest vant Tsjekkoslovakia alle tre medaljene; Jan Gajdoš fikk sølv og Ladislav Vacha fikk bronse. 

## Referanser
Snarveien

***Snarveien*** er en norsk skrekkfilm som hadde premiere 31. juli 2009. Den ble regissert av Severin Eskeland og var hans langfilmdebut. Han skrev også manuset.

Hardrock-bandet Von Raven laget sangen «The Moment You Die» til filmen.

## Handling
Historien utspiller seg i Finnskogen hvor et kjærestepar skal smugle sprit fra Sverige, til vennens bryllup. Da de møter på noe som tilsynelatende er veiarbeid, blir de informert om at de kan ta en omvei som er raskere enn å vente. Kjæresteparet kjører deretter intetanende lenger inn i den mørke skogen.

Men det som skulle være en rask måte å komme seg hjem på, blir fort til en kamp på liv og død. De har ufrivillig fått hovedrollene i en grotesk film som streames på nettet. 

## Skuespillere
* Marte Germaine Christensen som Lina
* Sondre Krogtoft Larsen som Martin
* Jens Hultén som Gunnar
* Jeppe Beck Laursen som Lasse
* Johan Hedenberg som Bosse
* Malin King som Lotta
* Mikkel Gaup som en smugler
* Inga Didong Harrie som Ellinor
* Knut Walle som Edgar

## Eksterne lenker
* 
* Teaser
Demerara (elv)

**Demerara** er ei elv øst i Guyana som oppstår i regnskogen i sentrale deler av landet. Elva renner nordover i 346 km før den renner ut i Atlanterhavet. Georgetown, Guyanas hovedstad og største havneby, ligger på østsiden av elvemunningen.

## Referanser
Staffan Widstrand

**Staffan Widstrand** (født 1959) er en svensk forfatter og fotograf.

Widstrand ble den første svenske som ble valgt inn i International League of Conservation Photographers - ILCP.

## Bibliografi

* *Safari till världens finaste viltområden* 1993 (medforfatter Magnus Elander)
* *Ajunngilaq* 1997 (medforfatter Magnus Elander)
* *Arktis idag* 1997 (medforfatter Magnus Elander)
* *I Arktis* 1999
* *Den lilla boken om vargen* 2000 (medforfatter Magnus Elander og Johan Lewenhaupt)
* *Rovdjur* 2002 (medforfatter Magnus Elander og Johan Lewenhaupt)
* *Den lilla boken om björnen* 2002 (medforfatter Magnus Elander og Johan Lewenhaupt)

## Priser og utmerkelser

* Årets Pandabok 1994
* 10 stk vinnerbilder i BBC-wildlife Photographer of the year
* Årets Naturfotograf i Sverige 2001
* 4 stk vinnerbilder i GDTs Europäischer Naturfotograf des Jahres 2003
* Årets Pandabok 2003

## Referanser


## Eksterne lenker

Staffan Widstrand
Sportspalasset (Kyiv)

**Sportspalasset** (ukrainsk: *Палац Спорту*, : *Palats sportu*) er en bygning i Kyiv, Ukraina, som ligger ved elva Dnepr. Den har blitt brukt til store konserter. I 2005 ble Eurovision Song Contest avholdt i Sportspalasset, og i 2009 gikk Junior Eurovision Song Contest av stabelen der. Stadionet har plass til 6000 tilskurere og 2000 pressefolk. 

## Referanser


## Eksterne lenker
*
Johan Lewenhaupt

**Johan Lewenhaupt** (født 1961) er en svensk journalist og forfatter. Han tilhører slekten Lewenhaupt.

## Bibliografi

* *Den lilla boken om vargen* 2000 (medforfattere Magnus Elander og Staffan Widstrand)
* *Rovdjur* 2002 (medforfattere Magnus Elander og Staffan Widstrand)
* *Den lilla boken om björnen* 2002 (medforfattere Magnus Elander og Staffan Widstrand)

## Priser og utmerkelser

* Årets Pandabok 2003

## Referanser
Mårten Aronsson

**Mårten Aronsson** (født 1944) er en svensk forfatter, geolog og biolog.

## Bibliografi

* *Högarp* 1981
* *Odlingslandskapet* 1987
* *Ängar* 1988 (medforfatter Urban Ekstam)
* *Slåttergubbar och liemän* 1992
* *Träd i odlingslandskapet* 1994 (medforfatter Svante Hultengren)
* *Naturvård med betesdjur* 1996 (medforfatter Curt Matzon)
* *Skadebilden beträffande fasta fornlämningar och övriga kulturmiljövärden* 1998
* *Bygden där vinden vände* 1999 (medforfatter Peter Gerdehag)
* *Hamling och lövtäkt* 2001
* *Markberedning* 2001 (medforfatter Carina Strömberg)
* *Biologiska kulturarvet* 2004
* *Vår tätortsnära natur* 2004 (medforfatter Dan Rydberg)

## Priser og utmerkelser

* Årets Pandabok 2000
Cochem

**Cochem** er en by i Moseldalen, Rheinland-Pfalz, Tyskland.  

Den har omtrent 5&nbsp;000 innbyggere.  Byen er nevnt i kilder fra 886.  Over byen rager borgen Reichsburg Cochem, bygd på 1100-tallet.  Borgen ble ødelagt av franske tropper under Ludvig 14. i 1689.  Den er bygd opp igjen i nygotisk stil på slutten av 1800-tallet.

## Bilder

Image:Byen_under_borga.jpg|Cochem og borgen Reichsburg 
Image:Burg Cochem jun 2018.jpg|Reichsburg Cochem
Image:Cochem_borga.jpg|Reichsburg Cochem
Image:Cochem_sett_fra_borga.jpg|Cochem sett fra Reichsburg


### Klima

## Referanser


## Eksterne lenker
* 
* Offisiell reiseguide for Cochem
Drømmetydning (bok)

***Drømmetydning*** er en bok av Sigmund Freud. Første utgaven ble publisert på tysk i november 1899, som ***Die Traumdeutung*** (selv om den ble etterdatert til 1900 av utgiveren). Den innviet den freudianske teorien om drømmeanalyse, en aktivitet Freud på kjent vis beskrev som «den kongelige vei til forståelsen av underbevisste mentale prosesser».

Boken introduserer detet, og beskriver Freuds teori om det underbevisste i forhold til drømmetydning. I Freuds øyne var drømmer alle former for «ønskeoppfyllelse» &mdash; underbevissthetens forsøk på å løse en slags konflikt, enten noe fra nylig eller langt tilbake i tid (senere, i *[[Beyond the Pleasure Principle]]*, diskuterer Freud drømmer som viste seg å ikke være ønskeoppfyllelse). Derimot, siden informasjonen i det underbevisste er ustyrlig og ofte i forstyrret form, vil en «sensor» i førbevisstheten ikke tillate at den går uendret over i bevisstheten. Under en drøm er førbevisstheten mer slakk enn i våken tilstand, men den er fortsatt oppmerksom: slik må underbevisstheten fordreie og vende på informasjonens betydning for å få den gjennom sensuren. Derfor hevder Freud at bildene i drømmer ofte ikke er hva de ser ut til å være, og trenger grundigere **tydning** dersom de skal kunne si noe om strukturen på det underbevisste.
Václav Veselý

**Václav Veselý** (født 13. august 1900 i Jinonice i Praha, død 10. desember 1941 i Řeporyje i Praha) var en tsjekkoslovakisk turner.

Han deltok i turn-VM i Lyon i 1926, og i olympiske leker i Amsterdam to år senere. I begge disse VM-ene var han med på det tsjekkoslovakiske laget, som vant gull i VM og sølv i OL. Han vant ingen individuelle medaljer i disse mesterskapene; under OL fikk han 25.-plass i skranke og 28.-plass i den individuelle mangekampen som beste plassering.

## Eksterne lenker
*
Mihael Oswald

**Mihael «Miha» Osvald** (født 1892 i Ljubljana, død 1979) var en jugoslavisk turner.

Han deltok i et olympiske leker for Jugoslavia, og et VM i turn. Under OL 1924 i Paris deltok han på det jugoslaviske laget som fikk 4.-plass i lagkonkurransen, der Italia vant. Sammenlagt kom han på 36.-plass med 91,066 poeng. 

I VM-sammenheng har han én medalje. Under VM i 1926 i Lyon deltok han på det jugoslaviske laget som fikk sølv i lagkonkurransen, bak Tsjekkoslovakia. Han vant ingen individuelle medaljer i dette verdensmesterskapet. 

## Referanser


## Eksterne lenker
*
Forumteater

**Forumteater**, eller **forumspill**, er et samlebegrep for ulike drama- og teatertekniske metoder. Disse metodene bygger på den brasilianske teatermannen, forfatteren og pedagogen Augusto Boals tenkning og praktiske arbeid med *De undertryktes teater*. I Sverige er det dramapedagogen og forfatteren Katrin Byréus’ arbeid og bøker som er best kjent.

Forumspill består av ulike deler:
* oppvarmingsøvelser
* verdiøvelser
* refleksjoner
* holdningsarbeid
* teater/rollespill

For å forstå begrepet *De undertryktes teater* som er utgangspunktet for det vi i dag kaller Forumteater, må man kjenne til at teaterformen oppsto i det juntastyrte Brasils sosiale og politiske kontekst med analfabetisme, undertrykkelse, et brutalt politi og streng overvåkning. På sokratisk vis ville Augusto Boals teatergruppe bruke teateret til å lære folk ved å stille spørsmål, og deretter gi dem teaterets språk til selv å gjennomdrøfte dem. Han utviklet sammen med sin teatergruppe det såkalte Forumteater.  Denne teatermodellen leverer ikke et ferdig stykke når publikum ankommer, men forestillingen skapes sammen med publikum. Teaterformen prøver å skape forestillinger om en ny og bedre verden og løsning, en endring av det tilsynelatende uunngåelige resultat. Teatergruppen spilte stykker om maktmisbruk, undertrykkelse, overtramp, diskriminering. Det som skjer i salen under forestillingene, betraktes som like viktig som det som skjer på scenen. 

Inngrodde tanke- og handlingsmønster står ofte i veien for å finne løsninger på problemer og utvikling i prosesser som har stoppet opp. Forumspill kan være nettopp den metoden eller arbeidsformen vi trenger for å se ting på andre måter eller finne nye innfallsvinkler som kan få store og små ting til å skje. Når det blir arbeidet med Forumteater og Forumspill, er det viktig at kunnskap, innsikt, vilje og handlekraft er til stede hos menneskene i gruppen (*forum*). 

## Litteratur
*Eli Rongved og Kjersti O Sæther (????): *Håndbok i Forumspill* 

## Eksterne lenker
* «Teater mot undertrykking», *Forskning.no* 22. januar 2006
* «Forumteater», *Substans Da*
Jo Inge Bjørnebye

**Jo Inge Bjørnebye** (født 31. oktober 1946 i Våler, død 24. mars 2013) var en norsk skihopper som representerte Vaaler IF. Han konkurrerte på slutten av 1960-tallet og begynnelsen av 70-tallet, og deltok blant annet i Vinter-OL 1968 i Grenoble og Vinter-OL 1972 i Sapporo. I Grenoble i 1968 ble han nummer 31 i normalbakke, og i Sapporo i 1972 ble han nummer 51 i normalbakke og nummer 34 i stor bakke. I den tysk-østerrikske hoppuka er hans beste plassering en 4.-plass i Garmisch-Partenkirchen 1. januar 1971. Sammenlagt ble han nummer 6 i hoppuka 1970/71.

Jo Inge Bjørnebye var far til fotballspilleren og -treneren Stig Inge Bjørnebye.

## Referanser


## Eksterne lenker
* 
* Østlendingen.no: Jo Inge Bjørneby er død
Marinus van Rekum

**Marinus Cornelis van Rekum** (født 7. februar 1884 i Arnhem, død 16. november 1955 i Arnhem) var en nederlandsk sportsutøver som deltok under OL 1920 i Antwerpen. 
 
Van Rekum vant en olympisk sølvmedalje i tautrekking under OL 1920 i Antwerpen.  Han var med på det nederlandsk laget som tapte finalen i tautrekking til det britiske *[[City of London Police]]*. Det var fem lag som gjorde opp om den olympiske tittelen i tautrekking i 1920. Det var siste gang den var med som olympisk sport.   

Hans bror Willem van Rekum var også med på laget.

## OL-medaljer
* 1920  Antwerpen -  Sølv i tautrekking  Nederland

## Eksterne lenker
*
Piet Ikelaar

**Petrus «Piet» Gerardus Ikelaar** (født i Amsterdam 2. januar 1896, død 25. november 1992 i Amsterdam) var en nederlandsk syklist som deltok i de olympiske leker 1920 i Antwerpen, Belgia og 1924 i Paris, Frankrike.

Ikelaar vant to olympiske bronsemedaljer i sykling under OL 1920 i Antwerpen. Han kom på tredjeplass på 50 kilometer bak belgiske Henry George og Cyril Alden fra Storbritannia. Samme plassering fikk han på 2000 meter tandem sammen med Frans de Vreng.

## OL-medaljer
* 1920  Antwerpen -  Bronse i sykling, 50 kilometer  Nederland 
* 1920  Antwerpen -  Bronse i sykling, 2000 meter tandem  Nederland

## Eksterne lenker
*
Frans de Vreng

**Franciscus «Frans» de Vreng** (født 11. april 1898 i Amsterdam, død 13. mars 1974 i Amsterdam) var en nederlandsk syklist som deltok i de olympiske leker 1920 i Antwerpen, Belgia.

De Vreng vant en olympisk bronsemedalje i sykling under OL 1920 i Antwerpen. Han kom på tredjeplass på 2000 meter tandem sammen med Piet Ikelaar. Gullmedaljene ble vunnet av Thomas Lance og Harry Ryan og på andreplass kom sørafrikanske William Smith og James Walker.

## OL-medaljer
* 1920  Antwerpen -  Bronse i sykling, 2000 meter tandem  Nederland

## Eksterne lenker
*
Ung i Kor

**Ung i Kor**, stiftet 21. september 1984, er en landsomfattende og frittstående organisasjon for barnekor, ungdomskor og skolekor. 

Organisasjonen het tidligere Norges Barne- og Ungdomskorforbund, og er medlem av Norsk musikkråd, Landsrådet for Norges barne- og ungdomsorganisasjoner og Musikkens Studieforbund. I tillegg er organisasjonen del av de internasjonale paraplyorganisasjonene Norbusam, Europa Cantat og International Federation for Choral Music. 

I 2010 hadde Ung i Kor rundt 290 medlemskor. Organisasjonen har sin sentraladministrasjon i Oslo. I tillegg er det regionale kontorer i Oslo, Bergen, Trondheim og Tromsø, knyttet til Norsk musikkråds kontorer i disse byene.  

26. mars 2011 skiftet organisasjonen navn fra Norges Barne- og Ungdomskorforbund til Ung i Kor.

## Referanser


## Eksterne lenker
* 
*
V2-ordstilling

**V2-ordstilling** er regelen som noen språk har om at det andre setningsleddet i en fortellende hovedsetning skal være et finitt verbal.

Et eksempel fra norsk:

**Jeg leste boka i går.* (subjekt – verbal – objekt – adverbial)
**I går leste jeg boka.* (adverbial – verbal – subjekt – objekt)

I den andre setningen ble verbalet flyttet fram for å tilfredsstille regelen. «*I går jeg leste boka*» er en umulig setning på standard norsk.

V2-ordstilling er mest kjent fra de germanske språkene, men finnes også i enkelte andre språk, for eksempel kasjmiri og flere andre dardiske språk. Moderne engelsk har mistet regelen, unntatt i noen faste uttrykk, for eksempel «*So am I*».

Norsk og andre nordgermanske språk, samt jiddisch, har V2-ordstilling også i bisetninger:

**Han fortalte at han* hadde *lest boka i går.*

I tysk og nederlandsk står derimot det bøyde verbet tilslutt i bisetninger:

**Er erzählte, dass er gestern das Buch gelesen* hatte.
Tingvoll museum

**Tingvoll Museum** ligger i Tingvollvågen i Tingvoll kommune. Museet ble etablert i 1954 på gårdsbruket *Lia (Tingvollia)*. Bruket ble lagt ned dette året, og siste eier og gårdbruker var Anton Tingvolli sammen med søstrene Dordi og Maret. 

Stua fra 1854, stabburet, fjøset/låven (1898) og kornløa står her fortsatt. Det har kommet til flere bygninger etter at museet ble etablert: Smia, strandsittarstua, kverna, oppgangssaga og skolebygningen Bugges Minde. Bugges Minde ble flyttet hit fra Tingvollvågen da kommunen bygde ny barne- og ungdomsskole først i 1970-åra. Huset ble brukt til skole fra 1845 til 1903, kommunestyresal fram til 1947 og som lærerbolig fram til 1960. I førsteetasjen er det i dag innredet klasserom og lærerbolig, ovenpå ligger kommunestyresalen og en butikk/landhandel. 

Deler av slåttemarka rundt museet blir slått med ljå. Her er det et rikt utvalg av uvanlige planter og sopp som er karakteristisk for ugjødsla slåttemark. 

Museet blir nå drevet som «levende museum» og med særlig vekt på formidling til barn og unge. Låven/fjøset er ombygd innvendig til møte-/selskapslokaler og kontorer. 

Tingvoll Museumslag står som eier av bygninger, samlinger og 200 dekar kulturlandskap. Driften med 1,5 årsverk er underlagt Nordmørsmusea med administrasjon i Kristiansund.

## Eksterne lenker
* Nordmøre museum om *[https://www.nordmore.museum.no/besøk-oss/tingvoll/tingvoll-museum Tingvoll museum] *
Harold Anderson

**W. Harold Anderson** (1902–1967) var en basketballtrener for Bowling Green State University og University of Toledo. Som spiller spilte han for Otterbein College. Som trener var han en av de førse som vant mer enn 500 kamper i collegekarrieren sin. Anderson kom med i Naismith Memorial Basketball Hall of Fame i 1985.

## Referanser


## Eksterne lenker
*
M40

:*Denne artikkelen er om geværet. For den britiske motorveien, se [[M40 (motorvei)]].*

**M40** er et amerikansk skarpskyttergevær med sylinderlås som brukes av United States Marine Corps (USMC). Den er laget i fire versjoner: **M40**, **M40A1**, **M40A3**, **M40A5 M40A6 og M40A7**. M40 ble introdusert i 1966. Overgangen til A1-modellen ble fullført på 1970-tallet, A3 på 2000-tallet, A5 i 2009 og A6 i 2014.

Riflene er ombygde Remington 700, som ombygges for hånd av våpensmeder hos United States Marine Corps på basen i Quantico.

Nye M40A5-rifler bygges, mens M40A1 oppgraderes til A3- og A5-modeller når de sendes inn til vedlikehold. M40A5 har avtakbart magasin og gjenget løp for lyddemper eller annet munningsutstyr. Opprinnelige M40 var basert på Remington 700, med en trestokk, mens M40A1 og A3 fikk McMillan-fiberstokk og nye kikkerter. USMC erstattet M40 med Mk 13 Mod 7.

## Historie

Under Vietnamkrigen bestemte Marinekorpset seg for å standardisere en skarpskytterrifle og bestilte Remington Model 40x, som ble betegnet M40, utstyrt med en Redfield 3–9x kikkert. Over tid ble svakheter som deformering av trestokken tydelige.

På begynnelsen av 1970-tallet begynte våpensmedene ved Quantico å oppgradere M40 til M40A1, blant annet ved å erstatte trestokken med en McMillan-fiberstokk og bytte til en fast Unertl 10x-kikkert.

I 2018 annonserte Marinekorpset at M40 skulle erstattes med Mk 13 Mod 7, en rifle i .300 Winchester Magnum-kaliber, som øker rekkevidden fra 1 000 til 1 300 meter, på nivå med Army M2010 Enhanced Sniper Rifle.

## Referanser


## Eksterne lenker
*
John O’Brien (basketball)

**John J. O'Brien** (1888–1967) var en basketballdommer og administrator. Han var med å forme flere basketballigaer. I 1925 grunnla han Metropolitan Basketball League som hadde Original Celtics som et av lagene. Fra 1928 til 1953 var O'Brien i nært samarbeid med American Basketball League der han var president, og senere aksjeeier. Han kom med i Naismith Memorial Basketball Hall of Fame som en bidragsgyter i 1961.

## Referanser


## Eksterne lenker
*
Hans Odöö

**Hans Peter Odöö** (født 9. desember 1952) är en svensk forfatter, journalist, skuespiller og fotograf.

Odöö skriver først og fremst naturskildringer fra ulike deler av verden. Han har en spesiell interesse for Carl von Linné. Odöö har siden 1978 spilt rollen som Carl von Linné i et enmannsteater over 3000 ganger. Hans publikum er alt fra barnehagebarn til konferanser, kongelige middager og et internasjonalt publikum som Odöö når via turnéer og TV-program. Odöö er buddhist.

## Bibliografi
* *Nyckel till ängens smådjur* 1990
* *Nyckel till Insjöns djur* 1991
* *När dimman lättar* 1992 (medforfatter Mattias Klum)
* *Fakta om kameler* 1993 (medforfatter Set Bornstein)
* *På upptäcktsfärd i regnskogen* 1995 (medforfatter Mattias Klum)
* *En vandring i ditt gröna Uppsala* 1997 
* *Så skimrande* 1998 (medforfatter Jan-Peter Lahall)

## Priser og utmerkelser
* Årets Pandabok 1993
* Årets Pandabok 1999
* *Uppsala kommuns hedersmedalj* 2008

## Referanser


## Eksterne lenker
* Hans Odöös hjemmeside
MMO-spill

**MMO-spill** (fra engelsk: *massive(ly) multiplayer online games*, «stort nettbasert flerspiller-spill»), ofte omtalt som **MMO** eller **MMOG**, er en betegnelse på et flerspiller videospill som kan brukes av en mindre eller større gruppe spillere samtidig og som er sammenkoblet ved hjelp av en internettforbindelse.

MMO-spill kan deles videre inn i sjangere, blant annet:
*MMORPG (rollespill)
*MMORTS (sanntidsstrategispill)
*MMOFPS (førstepersonsskytespill)
## Referanser